Arfst Arfsten

Arfst Jens Arfsten (* 28. Marts 1812 uun Njiblem; † Marts 1899 uun Hüsem) wiar en fering skriiwer.

Leewent
Arfst Arfsten wiar Jens Arfsten (1779-1847), riadsmaan an büür uun Njiblem, an sin wüf Ingke Andresen († 1839) hör dring. Hi liard farwerhoonwerk an wul skuulmääster of prääster wurd. Det wiar man, auer a waant faan jil, ei mögelk. 1859 keeft hi en kruch uun Hüsem an skeeb diarfaan en bekäänd an wellesen guardwiartskap. Diarefter hed hi'n gertnerei, diaruun hi eksootisk plaanten üüs Ginkgobuumer plaantet. Hi hed uk en herbaarium faan a plaanten faan Feer.

Bi Arfsten draapt jo persöönelkhaiden faan Hüsem, t.b. Theodor Storm. Arfsten skreew föl döntjes auer a lidj üüb Feer, wat uun a Wik uun't bleed Westseeinseln ütjden wurd. A döntjes wurd üüb't Njiblembüür Fering an Plaattjiisk skrewen.

Hi befreid ham tweisis: sin iarst wüf wiar Anna Kathrine Jans faan Teedenbel, diar 1840 stoorew an sin naist wüf wiar Inge Helenge Breckling faan Njiblem. Hi hed trii dringer an tau foomnen.

Literatüür
 Reinhard Arfsten: Arfsten, Arfst, uun: Schleswig-Holsteinisches Biographisches Lexikon. Band 1. Karl Wachholtz Verlag, Neumünster 1970, S. 49–50.

 Luke uk diar 
 Nordfriisk Futuur
 A.J. Arfsten sin Düntjis
 Fering Düntjin

Kategorie:Skriiwer